हाग्रामा महिलारि बिथांजों दैदेन जानाय बिपिएफ राजखान्थि हान्जायाव 20 बोसोर सिगांंनिफ्रायनो हाबा मावबोनाय आरो राजखान्थि गेलेना राज्यो -राजाफोरनि अननायाव देरहासार जाबोबाय थानाय 64 नं पानिरि बिधान सभा बियाबनि बारग’ एमएलए मुस्रिमा कमलि बसुमतारिया खौरांगिरि मेल खालामदों।  खौरांगिरिनि मेलाव बिथांङा बेखौनो फोरमायदोंदि थांनाय बोसोरावबो राजखान्थि गेलेना देरहानानै राज्योनि मोजांनि खामानि मावबोबाय दंमोन बेखायनो राज्यो-राजाफोरा देग्लायबो आंखौ भट होना देरहासार खालामगौमोन। बिथांङा बुंबावदोंदि देग्लाइ एमएलए बिसायख’नि थाखाय टिकेट मोननो आरज’लाय हरदोंमोन नाथाय मोनाखैसै थेवबो गावनि  समाजारि मान-सनमानखौ बेसिम लांना होनायनि थाखाय बिपिएपनि दैदेनगिरि हाग्रमा महिलारि बिथांखौ साबायखर हरदों। बे सम’आव बयबो बिजाथिफोरानो गाव- गावनि देरहासार जानायखौ लुबैयो जायखि जाया हान्जानि बिजाथियानो जायाथों मानो देरहाथों देहासार जानो नांगौ होननानै बुंदों। गाव टिकेट मोनाखैब्लाबो आनसलिकनि कुरुना ठाकुरिया बिथांखौ देरहासार जाहो थारनांगौ होननानै हान्जानि सुबुंफोरखौ आरज’ गाबदों।